b'\n_START_ARTICLE_\nHullemaskine\n_START_PARAGRAPH_\nEn hullemaskine (eller hulapparat) er et almindeligt skrivebordsredskab, hvormed man laver huller i papir, oftest med henblik p\xc3\xa5 at f\xc3\xa5 det til at passe ind i et ringbind.\n_START_SECTION_\nHistorie\n_START_PARAGRAPH_\nDe f\xc3\xb8rste hullemaskiner er blevet produceret i Tyskland, og d. 14. november 1886 blev opfindelsen patenteret af Friedrich Soennecken under navnet Papierlocher f\xc3\xbcr Sammelmappen.\n_START_SECTION_\nMekanisme\n_START_PARAGRAPH_\nEn typisk hullemaskine, uanset antallet af huller, har et h\xc3\xa5ndtag, som bliver brugt til at skubbe de skarpe cylindre igennem stakken af papir. Hullemaskiner kan have forskellig st\xc3\xb8rrelser alt efter papirstakkens st\xc3\xb8rrelse. Ved mindre privatbrug vil et h\xc3\xa5ndtag, der kan skubbes 8\xc2\xa0cm lodret nedad, normalt v\xc3\xa6re rigeligt._NEWLINE_Rundt i verden findes der forskellige standardm\xc3\xa5l for hullernes placering og st\xc3\xb8rrelse._NEWLINE_P\xc3\xa5 nogle hullemaskiner kan hullernes antal og placering indstilles, s\xc3\xa5 maskinen kan lave huller efter forskellige standarder.'